TKN พุ่ง 7% ลุ้นกำไรปีนี้โตสวนเศรษฐกิจ รับยอดขายตปท.ฟื้นตัวแรง
TKN พุ่ง 7% ลุ้นกำไรปีนี้โตสวนเศรษฐกิจ รับยอดขายตปท.ฟื้นตัวแรง
TKN พุ่ง 7% ลุ้นกำไรปีนี้โตสวนเศรษฐกิจ รับยอดขายตปท.ฟื้นตัวแรง
9 มิ.ย. 2563

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10.48 น. อยู่ที่ระดับ 10.50 บาท ปรับตัวขึ้น 0.65 บาท หรือ 6.60% ด้วยมูลค่าการซื้อขาย 563.38 ล้านบาท
โดย บล.กสิกรไทย ระบุในบทวิเคราะห์ (9 มิ.ย.63) TKN (พื้นฐาน 13 บาท) คาดตลาดต่างประเทศจะเติบโตขึ้นในไตรมาส 2/2563 โดยแนะนำเก็งกำไร
ด้าน บล.เคทีบี (ประเทศไทย) แนะนำ “BUY” TKN ราคาเป้าหมาย 11 บาท/หุ้น มีมุมมองเชิงบวกมากขึ้น โดยมีประเด็นสำคัญดังนี้ 1) คงเป้ารายได้ปี 63 ที่ทรงตัวจากช่วงเดียวกันเมื่อปีก่อน แต่กำไรสุทธิจะขยายตัวจากช่วงเดียวกันเมื่อปีก่อน จากต้นทุนที่ลดลงและ TKN USA ที่พลิกกลับเป็นกำไร, 2) รายได้จากจีนปี 63 จะขยายตัวจากช่วงเดียวกันเมื่อปีก่อน จากการขยายจุดจัดจำหน่ายและการออกผลิตภัณฑ์ใหม่ และ 3) คาดยอดขายในประเทศจะฟื้นตัวแบบ u-shape เน้นเพิ่ม non seaweed item เช่นการทำ co-brand กับชานมไต้หวันชื่อดัง Bubble Lee  จะ launch ใน 7-Eleven ตั้งแต่ ไตรมาส 3/63
ทั้งนี้คงประมาณการกำไรสุทธิปี 63 ที่ 382 ล้านบาท (+4% จากช่วงเดียวกันเมื่อปีก่อน)  และกำไรปี 64 จะเติบโตโดดเด่น +43% จากช่วงเดียวกันเมื่อปีก่อน หนุนโดย 1) รายได้รวมที่ขยายตัว +11% จากช่วงเดียวกันเมื่อปีก่อน จากการบริโภคทั้งไทยและต่างประเทศที่เพิ่มขึ้น อีกทั้ง TKN  ยังรุกขยายจุดจัดจำหน่ายในต่างประเทศเพิ่ม และ 2) gross profit margin ขยายตัวต่อเนื่อง จาก utilization rate ของโรงงานที่ดีขึ้นหลังรวมโรงงานและต้นทุนวัตถุดิบที่ลดลง
ด้าน ราคาหุ้น outperform SET +25% ใน 1 เดือนที่ผ่านมา จากกำไรสุทธิไตรมาส 1/63 ที่ดีกว่าคาด แต่เชื่อมั่นว่าราคาหุ้นยังไม่สะท้อนผลประกอบการที่ขยายตัวในปี 63 หลังกำไรสุทธิหดตัวติดต่อกัน 3 ปี